open-index/open-wikipedia-markdown huggingface dataset:
শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার

**শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার** হলো ভারতের চলচ্চিত্রে নারী নেপথ্য কণ্ঠশিল্পীর জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে নারী নেপথ্য কণ্ঠশিল্পীর অবদানের স্বীকৃতি হিসেবে এই পুরস্কার প্রদান করা হয়।

এই বিভাগে প্রথমবার পুরস্কার অর্জন করেন অলকা যাজ্ঞিক, তিনি *[[তাল (চলচ্চিত্র)|তাল]]* (১৯৯৯) চলচ্চিত্রের শিরোনাম গানের জন্য এই পুরস্কার অর্জন করেন। শ্রেয়া ঘোষাল সর্বাধিক নয়বার এই পুরস্কার লাভ করেন। অলকা ইয়াগনিক, সুনিধি চৌহান ও কনিকা কাপুর দুইবার করে এই পুরস্কার লাভ করেন। ঘোষাল সর্বাধিক ২৫টি মনোনয়ন লাভ করেছেন। এখন পর্যন্ত দুইবার এই বিভাগে যৌথভাবে বিজয়ীকে পুরস্কার প্রদান করা হয়েছে, প্রথমবার ২০০৩ সালে কবিতা কৃষ্ণমূর্তি ও শ্রেয়া ঘোষালকে এবং দ্বিতীয়বার ২০১৯ সালে হর্ষদীপ কৌর ও বিভা সরফকে।

## বিজয়ী ও মনোনীত কণ্ঠশিল্পী
[থাম্ব|130px|ডান|[অলকা ইয়াগনিক *[[তাল (চলচ্চিত্র)|তাল]]* (১৯৯৯) ও *[[কাহো না... প্যায়ার হ্যায়]]* (২০০০) চলচ্চিত্রের গানে কণ্ঠ দিয়ে দুইবার পুরস্কৃত হন।]]
[থাম্ব|130px|ডান|[আশা ভোঁসলে *[[লগান]]* (২০০১) চলচ্চিত্রের গানে কণ্ঠ দিয়ে পুরস্কৃত হন।]]
[থাম্ব|130px|ডান|[কবিতা কৃষ্ণমূর্তি *[[দেবদাস (২০০২-এর চলচ্চিত্র)|দেবদাস]]* (২০০২) চলচ্চিত্রের গানে কণ্ঠ দিয়ে পুরস্কৃত হন।]]
[থাম্ব|130px|ডান|[শ্রেয়া ঘোষাল একবার যৌথভাবে জয়সহ সর্বাধিক নয়বার পুরস্কৃত হন।]]
[থাম্ব|130px|ডান|[সুনিধি চৌহান *[[ধুম]]* (২০০৪) ও *[[ওমকারা (২০০৬-এর চলচ্চিত্র)|ওমকারা]]* (২০০৬) চলচ্চিত্রের গানে কণ্ঠ দিয়ে দুইবার পুরস্কৃত হন।]]
[থাম্ব|130px|ডান|[কনিকা কাপুর *[[রাগিনি এমএমএস]]* (২০১৪) ও *[[উড়তা পাঞ্জাব]]* (২০১৬) চলচ্চিত্রের গানে কণ্ঠ দিয়ে দুইবার পুরস্কৃত হন।]]
[থাম্ব|130px|ডান|[মোনালি ঠাকুর *[[দম লাগা কে হইশা]]* (২০১৫) চলচ্চিত্রের গানে কণ্ঠ দিয়ে পুরস্কৃত হন।]]
[থাম্ব|130px|ডান|[মেঘনা মিশ্র *[[সিক্রেট সুপারস্টার]]* (২০১৭) চলচ্চিত্রের গানে কণ্ঠ দিয়ে পুরস্কৃত হন।]]
[থাম্ব|130px|ডান|[বিভা সরফ *[[রাজি (চলচ্চিত্র)|রাজি]]* (২০১৯) চলচ্চিত্রের গানে কণ্ঠ দিয়ে পুরস্কৃত হন।]]
[থাম্ব|130px|ডান|[আসিস কৌর *[[শেরশাহ (চলচ্চিত্র)|শেরশাহ]]* (২০২১) চলচ্চিত্রের গানে কণ্ঠ দিয়ে পুরস্কৃত হন।]]

### ২০০০-এর দশক

### ২০১০-এর দশক

### ২০২০-এর দশক

## একাধিকবার বিজয়ী
;৭ বার
* শ্রেয়া ঘোষাল
;২ বার
* অলকা ইয়াগনিক, সুনিধি চৌহান, কনিকা কাপুর

## আরও দেখুন
* শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)
* শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার
* শ্রেষ্ঠ নারী নেপথ্য কণ্ঠশিল্পী বিভাগে জি সিনে পুরস্কার
* শ্রেষ্ঠ নারী নেপথ্য কণ্ঠশিল্পী বিভাগে স্ক্রিন পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:সেরা নারী নেপথ্য কণ্ঠশিল্পী বিভাগে চলচ্চিত্র পুরস্কার
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
শ্রেষ্ঠ কৌতুক চরিত্রে অভিনয় বিভাগে আইফা পুরস্কার

**শ্রেষ্ঠ কৌতুক চরিত্রে অভিনয় বিভাগে আইফা পুরস্কার** হল ভারতের চলচ্চিত্রে কৌতুক চরিত্রে অভিনয়ের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে কৌতুক চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। গোবিন্দ, রিতেশ দেশমুখ, অভিষেক বচ্চন ও বরুণ ধবন দুইবার এই পুরস্কার লাভ করেন।

## বিজয়ী অভিনয়শিল্পী
[থাম্ব|130px|ডান|[অনিল কাপুর এই বিভাগে প্রথম পুরস্কার বিজয়ী। তিনি *[[বিবি নাম্বার ওয়ান]]* (১৯৯৯) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[পরেশ রাওয়াল *[[হেরা ফেরি]]* (২০০০) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[গোবিন্দ (অভিনেতা)|গোবিন্দ *[[জোড়ি নাম্বার ওয়ান]]* (২০০১) ও *[[পার্টনার (২০০৭-এর চলচ্চিত্র)|পার্টনার]]* (২০০৭) চলচ্চিত্রে অভিনয় করে দুইবার এই পুরস্কার লাভ করেন।]]
[থাম্ব|130px|ডান|[অভিষেক বচ্চন *[[দোস্তানা (২০০৮-এর চলচ্চিত্র)|দোস্তানা]]* (২০০৮) ও *[[বোল বচ্চন]]* (২০১২) চলচ্চিত্রে অভিনয় করে দুইবার এই পুরস্কার লাভ করেন।]]
[থাম্ব|130px|ডান|[রিতেশ দেশমুখ *[[অল দ্য বেস্ট: ফান বিগিনস]]* (২০০৯) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[রিতেশ দেশমুখ *[[হাউজফুল (২০১০-এর চলচ্চিত্র)|হাউজফুল]]* (২০১০) ও *[[ডাবল দামাল]]* (২০১১) চলচ্চিত্রে অভিনয় করে টানা দুইবার এই পুরস্কার লাভ করেন।]]
[থাম্ব|130px|ডান|[আরশাদ ওয়ার্সী *[[জলি এলএলবি]]* (২০১৩) চলচ্চিত্রে অভিনয় করে এই পুরস্কার লাভ করেন।]]

### ২০০০-এর দশক

### ২০১০-এর দশক

## একাধিকবার বিজয়ী
;২ বার
* গোবিন্দ, রিতেশ দেশমুখ, অভিষেক বচ্চন, বরুণ ধবন

## আরও দেখুন
* শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:সেরা কৌতুকাভিনেতা বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
নয়ডা সিটি সেন্টার মেট্রো স্টেশন

**নয়ডা সিটি সেন্টার মেট্রো স্টেশন** বা ওয়েভ সিটি সেন্টার  স্টেশন   হল দিল্লি মেট্রো রেলের ব্লু লাইনের একটি টার্মিনাল স্টেশন।  ব্লু লাইনের অন্য  টার্মিনাল স্টেশনটি হল দ্বারকা সেক্টর ২১ মেট্রো স্টেশন।

## ২০১৩ সালে মেরামত করা
### সমস্যা রিপোর্ট
সেপ্টেম্বর ২০১৩ সালে একটি রুটিন চেকের সময়, ডিএমআরসি পাওয়া গেছে যে স্টেশনের মধ্যে ফাটল দেখা যায় ।যাইহোক, কর্মকর্তারা এর কারণ উদ্ঘাটন করতে পারেনি।কাছাকাছি অন্যান্য স্টেশনগুলিও পরিদর্শন করা হয়েছিল এবং সেখানে কোন সমস্যা দেখা যায়নি।

## ফলাফল
ডিএমআরসি কর্তৃক কোন ট্রেন বাতিল করা হলেও, এই স্টেশন থেকে নোয়াগাঁও গল্ফ কোর্সের মেট্রো স্টেশন থেকে ভ্রমণের সময় বৃদ্ধি পেয়েছে।ট্রেনটি এই স্টেশনের কাছে খুব ধীর গতিতে চলতে থাকে, যখন মেরামতের কাজ চলছিল স্টেশন এবং  ১৭৪ নং থেকে ১৮৫ নং স্তম্ভগুলি তে।স্টেশনের সেবা কয়েক দিনের জন্য বন্ধ করা হয়েছিল।

## প্রতিক্রিয়া
ডিএমআরসি সমস্যাটির কারণ অনুসন্ধানের জন্য একটি কমিটি গঠন করে।কমিটি কর্তৃক জমা দেওয়া রিপোর্টের পর একজন প্রকৌশলী বরখাস্ত হন। 
## সংযোগসমূহ
বর্তমান মেট্রো স্টেশনের দ্বারা আসন্ন নয়ডা-গ্রটার নয়ডা মেট্রোর সঙ্গে   দিল্লি মেট্রোকে সংযুক্ত করার হবে। এই  স্টেশনগুলি যাত্রীদের একটি বিনিময় প্রদান করবে।

## তথ্যসূত্র

## বহিঃসংযোগ
 

বিষয়শ্রেণী:দিল্লি মেট্রো স্টেশন
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:নয়ডার পরিবহন ব্যবস্থা
বাংলাদেশ লোক-প্রশাসন প্রশিক্ষণ কেন্দ্র

**বাংলাদেশ লোক-প্রশাসন প্রশিক্ষণ কেন্দ্র** (সংক্ষেপে: **বিপিএটিসি**) একটি সংবিধিবদ্ধ প্রশিক্ষণমূলক প্রতিষ্ঠান যা সরকারি, বেসরকারি ও স্বশাসিত প্রতিষ্ঠানের কর্মকর্তাদের প্রশিক্ষণ দিয়ে থাকে। এটি ঢাকা জেলার সাভারে ঢাকা-আরিচা মহাসড়কের পাশে অবস্থিত। এছাড়া এর প্রশাসনিক তত্ত্বাবধানে ঢাকা, চট্টগ্রাম, রাজশাহী ও খুলনা বিভাগের সদর দপ্তরে চারটি আঞ্চলিক লোকপ্রশাসন প্রশিক্ষণ কেন্দ্র রয়েছে।

## প্রতিষ্ঠা
thumb|বাংলাদেশ লোক-প্রশাসন প্রশিক্ষণ কেন্দ্রের প্রবেশ পথ
প্রতিষ্ঠানটি ২৮ এপ্রিল, ১৯৮৪ সালে প্রতিষ্ঠিত হয়। এটি বাংলাদেশ লোক-প্রশাসন প্রশিক্ষণ কেন্দ্র অধ্যাদেশ ১৯৮৪ দ্বারা গঠিত ও পরিচালিত।

## প্রশাসনিক ও রাজনৈতিক অবকাঠামো
১৯৮৪ সালের ২৬ নং অধ্যাদেশের আওতায় লোকপ্রশাসন ও ব্যবস্থাপনার জন্য প্রতিষ্ঠানটি একটি সমন্বিত জাতীয় সংবিধিবদ্ধ প্রশিক্ষণ কেন্দ্র হিসেবে প্রতিষ্ঠিত হয়। সরকারের একজন সচিব এর প্রধান কর্মকর্তা। তার পদবী রেক্টর। রেক্টরের অধীনে পাঁচটি বিভাগের দায়িত্বপ্রাপ্ত যুগ্ম-সচিব পর্যায়ে রয়েছে পাঁচজন এমডিএস। বিভাগগুলো হলো: ব্যবস্থাপনা ও লোকপ্রশাসন, কর্মসূচি প্রণয়ন ও পর্যবেক্ষণ, উন্নয়ন ও অর্থনৈতিক বিষয়াদি, গবেষণা ও নির্দেশনা এবং প্রকল্প প্রণয়ন। একজন মন্ত্রীর সভাপতিত্বে ১২-সদস্য বিশিষ্ট বোর্ড অব গভর্নরস প্রতিষ্ঠানটির সাধারণ নীতিমালা নির্ধারণ করে।

## কার্যক্রম
এ প্রতিষ্ঠানের বিশেষ উদ্দেশ্য হচ্ছে জাতীয় পর্যায়ে লোকপ্রশাসনের ব্যবস্থাপনা ও উন্নয়নের জন্য সরকারি ও বেসরকারি কর্মকর্তাদের প্রয়োজনীয় জ্ঞান ও কলাকৌশল শিক্ষাদানের মাধ্যমে তাঁদের উন্নয়ন সাধন করা। সে উদ্দেশ্যে প্রতিষ্ঠানটির কার্যক্রমের মধ্যে রয়েছে বাংলাদেশ সিভিল সার্ভিসে নবনিযুক্ত ক্যাডারদের মৌলিক প্রশিক্ষণ, মধ্যম স্তরের ও সিনিয়র সরকারি কর্মকর্তাদের চাকুরিকালীন প্রশিক্ষণ এবং পাবলিক করপোরেশন, স্থানীয় কর্তৃপক্ষ ও বেসরকারি প্রতিষ্ঠানের কর্মকর্তাদের প্রশিক্ষণ প্রদান। এছাড়া উল্লেখযোগ্য কার্যক্রমের মধ্যে রয়েছে লোকপ্রশাসন, ব্যবস্থাপনা ও উন্নয়ন বিষয়ে গবেষণা পরিচালনা, প্রশাসন ও উন্নয়ন বিষয়ক সমস্যা সমাধানে সরকারকে পরামর্শ দান, প্রশাসন ও উন্নয়ন বিষয়ক বই, সাময়িকী ও প্রতিবেদন প্রকাশ, গ্রন্থাগার ও পাঠকক্ষ প্রতিষ্ঠা ও পরিচালনা এবং অধ্যাদেশে বর্ণিত অন্যান্য বিষয় বাস্তবায়ন করা। সরকার লোকপ্রশাসন বিষয়ে প্রশিক্ষণ ও গবেষণা সম্পর্কিত অন্যান্য কাজ সম্পাদনের জন্যও বিপিএটিসি-কে নির্দেশ দিতে পারে।

ক্যাডার ও নন-ক্যাডারভুক্ত সকল সরকারি কর্মকর্তা বিপিএটিসি-র প্রশিক্ষণের আওতাধীন। নবনিযুক্ত বিসিএস ক্যাডার কর্মকর্তা থেকে ঊর্ধ্বতন নীতিনির্ধারক এর অন্তর্ভুক্ত। বিপিএটিসি-র প্রশিক্ষণ কর্মসূচি সার্বিকভাবে দুই শ্রেণিতে বিভক্ত: একটি মৌলিক কোর্স, অন্যটি স্বল্পমেয়াদি বিশেষ কোর্স। স্বল্পমেয়াদি কোর্সের মেয়াদ ১-৪ সপ্তাহ মেয়াদের এবং মৌলিক কোর্সের মেয়াদ ১০-১৬ সপ্তাহ।

## তথ্যসূত্র

## বহিঃসংযোগ
* বাংলাদেশ লোক প্রশাসন প্রশিক্ষণ কেন্দ্র, সাভার 
* আঞ্চলিক লোক প্রশাসন প্রশিক্ষণ কেন্দ্র, চট্টগ্রাম

বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:সাভার ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিষয়শ্রেণী:১৯৮৪-এ প্রতিষ্ঠিত সরকারি সংস্থা
আবদুর রউফ (বীর বিক্রম)

**আবদুর রউফ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
আবদুর রউফের জন্ম নরসিংদী জেলার মনোহরদী উপজেলার কোচের চরে। তার বাবার নাম আবদুল হেকিম এবং মায়ের নাম রওশন আরা বেগম। তার স্ত্রীর নাম শামীম আরা রউফ। তাদের এক ছেলে ও দুই মেয়ে। 

## কর্মজীবন
আবদুর রউফ ১৯৭১ সালে ঢাকা বিশ্ববিদ্যালয়ের অর্থনীতি বিভাগের স্নাতকোত্তর শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেওয়ার চিন্তা করে মায়ের কাছে অনুমতি চাইলেন। কিন্তু তার মা এতে সাড়া দিলেন না। কয়েক দিন পর বাড়ি থেকে পালিয়ে রওনা হলেন ভারতের উদ্দেশ্যে। সঙ্গে ছিলেন আরও আটজন। তিন দিন হেঁটে পৌঁছালেন ভারতের ত্রিপুরা রাজ্যের সীমান্তসংলগ্ন এক ক্যাম্পে। কিন্তু মুক্তিযুদ্ধে যোগ দেওয়া সম্ভব হলো না। তাদের কারও অস্ত্র চালানোর প্রশিক্ষণ নেই। অনেক দিন অপেক্ষার পর শুরু হলো প্রশিক্ষণ। এই প্রশিক্ষণ চলাকালে তিনি অন্তর্ভুক্ত হন প্রথম বাংলাদেশ অফিসার্স ওয়ার কোর্সে। তিন মাসের প্রশিক্ষণ শেষে তিনি যুদ্ধ করেন ৫ নম্বর সেক্টরের শেলা সাব সেক্টরে। তাকে মুক্তিবাহিনীর একটি দল পরিচালনার দায়িত্ব দেওয়া হয়। স্বাধীনতার পর তিনি বাংলাদেশ সেনাবাহিনীতে চাকরি করেন। লেফটেন্যান্ট কর্নেল হিসেবে অবসর নেন তিনি।

## মুক্তিযুদ্ধে ভূমিকা
১০ অক্টোবর শেলা সাব সেক্টরে যোগ দেন আবদুর রউফ। এই সাব সেক্টরের অধীন এলাকায় বেশ কয়েকটি বড় যুদ্ধ সংঘটিত হয়। এর মধ্যে ছাতক যুদ্ধ (১৩-১৭ অক্টোবর) ও ৩০ নভেম্বরের টেংরাটিলা আক্রমণ উল্লেখযোগ্য। এ ছাড়া অনেক অ্যামবুশ, রেইড, ডিমোলিশন ও আকস্মিক আক্রমণ পরিচালিত হয়। সীমান্তবর্তী হওয়ায় মুক্তিবাহিনীর পক্ষে এই এলাকায় অপারেশন পরিচালনা কিছুটা সহজ ছিল। সাবসেক্টর কমান্ডারের নির্দেশে নভেম্বর মাসে তিনি একদল মুক্তিযোদ্ধা নিয়ে সিলেট-সুনামগঞ্জ সড়কের একটি সেতু ধ্বংস করেন। নির্ধারিত দিন তার নেতৃত্বে প্রায় ১৪০ জনের মুক্তিযোদ্ধার দল ভারত থেকে রওনা হয় নির্দিষ্ট স্থানে। সেতুর কাছাকাছি পৌঁছে রেকি করে তারা দেখতে পান সেতুতে একদল পাকিস্তানি সেনা ও রাজাকার পাহারায় আছে। রাত আনুমানিক তিনটায় তারা পাকিস্তানিদের আক্রমণ করেন। পাকিস্তানিরাও পাল্টা আক্রমণ করে। দুই পক্ষে তুমুল যুদ্ধ চলতে থাকে। মুক্তিযোদ্ধারা তার নেতৃত্বে অত্যন্ত সাহস ও ক্ষিপ্রতার সঙ্গে যুদ্ধ করতে থাকেন। আড়াই ঘণ্টা যুদ্ধের পর তারা সেতুর দখল নেন। পাকিস্তানি সেনা ও রাজাকাররা হতাহত ব্যক্তিদের নিয়ে টেংরাটিলার দিকে পালিয়ে যায়। এরপর তারা রেল ও সড়কসেতুতে দ্রুত বিস্ফোরক লাগিয়ে তা ধ্বংস করেন। এই অপারেশনে আবদুর রউফ যথেষ্ট রণকৌশল ও সাহস প্রদর্শন করেন। এই অপারেশনের কয়েক দিন পরই সংঘটিত হয় টেংরাটিলা যুদ্ধ। সিদ্ধান্ত অনুসারে ২৯ নভেম্বর মুক্তিবাহিনীর চারটি কোম্পানি ভারত থেকে রওনা হয়ে ৩০ নভেম্বর টেংরাটিলার নির্দিষ্ট স্থানে অবস্থান নেয়। নিয়মিত মুক্তিবাহিনীর জেড ফোর্সের ৩ ইস্ট বেঙ্গল রেজিমেন্টের দুটি দল মূল আক্রমণকারী দল হিসেবে টেংরাটিলায় পাকিস্তানি অবস্থানে আক্রমণ করে। আবদুর রউফ এ সময় তার দল নিয়ে ফ্ল্যাস্কগার্ড হিসেবে যুদ্ধে অংশ নেন। কয়েক দিন ধরে এখানে যুদ্ধ চলে। টেংরাটিলায় পাকিস্তানি প্রতিরক্ষা অবস্থান এতই সুদৃঢ় ছিল যে মুক্তিযোদ্ধারা প্রবল বিক্রমে যুদ্ধ করেও কিছুতেই সামনে অগ্রসর হতে পারছিলেন না। এ অবস্থায় তারা তিন দিক থেকে পাকিস্তানিদের অবরোধ করেন। ৫ ডিসেম্বর রাতে পাকিস্তানিরা টেংরাটিলা থেকে পালিয়ে যায়। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বীর শ্রেষ্ঠ রুহুল আমিনের সমাধি

**বীর শ্রেষ্ঠ রুহুল আমিনের সমাধি** বাংলাদেশের খুলনা জেলার রূপসা নদীর তীরে অবস্থিত। ১৯৭১ সালের ১০ই ডিসেম্বর খুলনায় শহীদ হন মোহাম্মদ রুহুল আমিন। বাংলাদেশ স্বাধীন হবার পর মুক্তিযুদ্ধে সর্বচ্চ আত্মত্যাগের কারণে মোহাম্মদ রুহুল আমিনকে সর্বোচ্চ সামরিক খেতাব ‘বীর শ্রেষ্ঠ’ তে ভূষিত করা হয়।

## বর্ণনা
রূপসা বাসস্ট্যান্ড থেকে বীর শ্রেষ্ঠ রুহুল আমিন সড়ক ধরে মাত্র ৫০ গজ গেলেই চোখে পড়বে মাজারটি। ১৯৭১ সালে রূপসা নদী তীরবর্তী খুলনা শিপইয়ার্ডের সামনে রুহুল আমিন শহীদ হন। তাকে বাগমারা নামক গ্রামে সমাহিত করা হয়। বর্তমানে দেড় একর জমি নিয়ে বীর শ্রেষ্ঠ রুহুল আমিন এবং বীর বিক্রম মহিবুল্লাহর সমাধি কমপ্লেক্স নির্মিত হয়েছে। ২০০৩ সালে জেলা প্রশাসনের উদ্যোগে নতুন করে সমাধিসৌধের সংস্কার করা হয়।

## বীর শ্রেষ্ঠ রুহুল আমিন

মোহাম্মদ রুহুল আমিন (১৯৩৫ - ১০ ডিসেম্বর, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহিদ মুক্তিযোদ্ধা। 
তার পদবি ছিলো ইঞ্জিন আর্টিফিশার। তিনি প্রথমে ২ নং সেক্টরে যুদ্ধ করেন৷ পরবর্তীতে ১০ নম্বর নৌ সেক্টরে যুদ্ধ করেন। ভারতের দেয়া পলাশ নামক যুদ্ধতরী নিজের দেশে নিয়ে আসার সময় বিমানবাহিনীর আক্রমণের মুখে পড়লেও নৌকা ত্যাগ না করা  লড়াই করেন। নৌকা ধ্বংস হলে তিনি আহত অবস্থায় পাড়ে উঠলে রাজাকার-আলবদরদের হাতে মৃত্যুবরণ করেন। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম।

## তথ্যসূত্র

বিষয়শ্রেণী:সমাধিস্থল
বিষয়শ্রেণী:স্থাপনা
ভিসিতাসিওন পাদিল্লা

**ভিসিতাসিওন পাদিল্লা** (; জন্ম: ২ জুলাই, ১৮৮২ - মৃত্যু: ১২ ফেব্রুয়ারি, ১৯৬০) ফ্রান্সিস্কো মোরাজান এলাকার তালাঙ্গায় জন্মগ্রহণকারী প্রথিতযশা হন্ডুরীয় প্রমিলা শিক্ষাবিদ ও নারীবাদী কর্মী ছিলেন। পাদিল্লা হন্ডুরাসে পারস্পরিক সমঝোতাভিত্তিক সমাজ ব্যবস্থা প্রবর্তনে এগিয়ে এসেছেন, মাদকবিরোধী আন্দোলনকে শক্তিশালীকরণসহ হন্ডুরীয় মহিলাদের অধিকার প্রতিষ্ঠায় আজীবন আন্দোলন করে গেছেন।

## কর্মজীবন
হন্ডুরাস প্রজাতন্ত্রের ফ্রান্সিস্কো মোরাজান ডিপার্টামেন্টো মিউনিসিপালিটির নিয়ন্ত্রণাধীন তালাঙ্গায় ভিসিতাসিওন পাদিল্লা জন্মগ্রহণ করেন। স্নাতক ডিগ্রী লাভের পর ১৯০৯ সালে শিক্ষকতা পেশায় মনোনিবেশ ঘটান। তারপর ১৯১৩ সালে ‘আতেনিও ডে হন্ডুরাস’ নামীয় সংগঠনের অন্যতম সদস্য মনোনীত হন। বিখ্যাত লেখক রাফায়েল হেলিওডোরো ভ্যালি ওয়াই ফ্রোইলান টার্সিওসের একত্রে কাজ করেন ও নিজের সাংগঠনিক দক্ষতা তুলে ধরেন। ১৯১৭ সালে তেগুসিগাল্পায় উদারপন্থী সংবাদপত্র ‘জুয়ান রাফায়েল মোরা’ প্রতিষ্ঠা করেন তিনি।

১৯২৪ সালে গৃহযুদ্ধ ছড়িয়ে পড়ে। এ সময় পাদিল্লা তার নিজস্ব চিন্তাধারা ‘বোলেটিন ডে লা ডিফেন্সা ন্যাশিওনালে’ তুলে ধরেন। একই সময়ে তার নেতৃত্বে তেগুসিগাল্পায় একদল নারীকে নিয়ে ‘সোসাইডেড কালচারাল ফেমেনিনা’ নামীয় দল প্রতিষ্ঠায় অগ্রসর হন। ১৯২৬ সালে এ সংগঠনটি সরকারীভাবে ডাক্তার মিগুয়েল পাজ বারাহোনা’র কাছ থেকে আর্থিক বরাদ্দ পায় ও ‘মায়েদের দিন’রূপে প্রজ্ঞাপন জারী করা হয়।

## মূল্যায়ন
১৯২৯ সালে শিক্ষকতা পেশা থেকে অবসরগ্রহণ করেন। পরের বছর ১৯৩০ সালে তিনি লা গাসেটা সংবাদপত্রের প্রতিষ্ঠায় স্মারকসূচক বক্তৃতা প্রদানের জন্য আমন্ত্রিত হন। প্রথিতযশা হন্ডুরীয় শিল্পী ও শিক্ষক পাবলো জেলায়া সায়েরা’র স্মরণে ১৯৩৪ সালে ‘জেলায়া সায়েরা’ সংগঠন প্রতিষ্ঠা করেন। এ সময়কালে গুজব ছড়িয়ে পড়ে যে, স্বৈরশাসক ডক্টর ও জেনারেল টিবারসিও কারিয়াস আন্দিনো তাদের সরকারি পদ ছেড়ে দিবেন ও ১৯৩৬ সাল পর্যন্ত ঐ একনায়কতন্ত্র পরিচালিত হয়। পাদিল্লা তার মতামত ‘অরিয়েন্টেসিওন’ ও ‘সিয়াডাডানোয়’ তুলে ধরেন। এক বছর পর কারিয়াস তার সরকারি পদ থেকে অবসর নেন ও সাধারণ নির্বাচনের ঘোষণা দেন যাতে জুয়ান ম্যানুয়েল গালভেজ বিজয়ী হন।

২৫ জানুয়ারি, ১৯৫৪ তারিখে ঐ রাষ্ট্রপতির সময়কালে আনুষ্ঠানিকভাবে প্রজ্ঞাপন জারী হয়। হিসাবরক্ষক জুলিও লোজানো ডায়াজ মহিলাদের অধিকারকে স্বীকৃতি দেন ও প্রথমবারের মতো হন্ডুরাস প্রজাতন্ত্রে তাদের ভোটাধিকার প্রয়োগের অনুমতি দান করেন। অবিসংবাদিত কর্মী পাদিল্লা এ সময় সেখানে ছিলেন।

পাশাপাশি ‘এল ন্যাশিওনাল’ সংবাদপত্রের কলাম লেখক ছিলেন। শিশুতোষ গ্রন্থ ‘আজুসেনাস’ ও প্রবন্ধ সঙ্কলন ‘পাসাতাইমপোস ই হিস্টোরিয়াস ডে লা এডকেসিওন পাবলিকা হন্ডুরেনা’ প্রকাশ করেন তিনি।

সেলো পোস্টাল ডে এলপিএস ০.০২-এ তার চিত্রের উপস্থাপনা হয়। মুভমেন্ট অব ওম্যান ‘ভিসিতাসিওন পাদিল্লা’ নামে শান্তি মিছিল পরিচালনা করে। ২০১০ সালকে আনো ডে ‘ভিসিতাসিওন পাদিল্লা’ নামে ঘোষণা করা হয়।

## তথ্যসূত্র

## আরও দেখুন
* কার্লোস এস্কালেরাস
* লুসিলা গামেরো ডে মেডিনা‎‎
* আর্জেন্টিনা ডায়াজ লোজানো

## পাদটীকা

## গ্রন্থপঞ্জী
* Dictionary of Personalities of Honduras/Padilla, Visitación.

বিষয়শ্রেণী:১৮৮২-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:ফ্রান্সিস্কো মোরাজান ডিপার্টমেন্টের ব্যক্তিত্ব
বিষয়শ্রেণী:হন্ডুরীয় নারীবাদী
বিষয়শ্রেণী:হন্ডুরীয় শিক্ষাবিদ
এইসব দিনরাত্রি

***এইসব দিনরাত্রি*** ১৯৮৫ সালে বিটিভিতে প্রচারিত হুমায়ূন আহমেদ পরিচালিত একটি জনপ্রিয় পারিবারিক নাটক। নাটকটা সেই সময় এতটাই জনপ্রিয় ছিল যে নাটক চলাকালে ঢাকার ব্যস্ত রাস্তাগুলো ফাঁকা থাকত। নাটকটি ঢাকা শহরে বসবাসকারী একটি মধ্যবিত্ত পরিবারের গল্প বলে। নাটকটিতে একটি সাধারণ মধ্যবিত্ত পরিবারের সুখ, ভালোবাসা, বিয়ে, মৃত্যু, সমস্যা ইত্যাদিই দেখানো হয়েছে। গল্পটা শেষ হয় "টুনি" নামের লিউকেমিয়ায় আক্রান্ত এক ছোট মেয়ের মৃত্যুর মধ্য দিয়ে। ছোট মেয়েটির মৃত্যু পুরো দেশে একটা আলোড়ন তোলে। অনেকেই হুমায়ূন আহমেদকে "টুনি" চরিত্রটিকে বাঁচিয়ে রাখার অনুরোধ করেন। কিন্তু হুমায়ূন আহমেদ তার সিদ্ধান্তে অটল থাকেন।

## চরিত্রসমূহ
* বুলবুল আহমেদ - *শফিক* হিসেবে
* শিল্পী সরকার অপু - *শাহানা* হিসেবে
* ইনামুল হক - *মি করিম* হিসেবে
* ডলি জহুর - *নীলু* হিসেবে
* খালেদ খান - *আনিস* হিসেবে
* নায়ার সুলতানা লোপা - *টুনি* হিসেবে
* লুৎফুন নাহার লতা - *শারমিন* হিসেবে
* আসাদুজ্জামান নূর - *রফিক* হিসেবে
* দিলারা জামান - *মা* হিসেবে
* কাজী মেহফুজুল হক - *বাবা* হিসেবে
* মাসুদ আলী খান 
* আবুল খায়ের - অবসরপ্রাপ্ত স্কুলশিক্ষক হিসেবে
* সুজা খন্দকার

## তথ্যসূত্র

বিষয়শ্রেণী:বাংলাদেশ টেলিভিশনের অনুষ্ঠান
বিষয়শ্রেণী:১৯৮০-এর দশকের বাংলাদেশী টেলিভিশন ধারাবাহিক
বিষয়শ্রেণী:বাংলাদেশী টেলিভিশন ধারাবাহিক
বিষয়শ্রেণী:বাংলাদেশ টেলিভিশনের মৌলিক অনুষ্ঠান
বিষয়শ্রেণী:হুমায়ূন আহমেদের নাটক
বিষয়শ্রেণী:বাংলাদেশী নাট্য টেলিভিশন ধারাবাহিক
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
মনসুর বয়াতি

**মনসুর বয়াতি** (আনু. ১৮ শতক) ছিলেন একজন বাঙালি গীতিকবি, লেখক এবং গায়ক। তিনি মৈমনসিংহ গীতিকার ‘দেওয়ানা মদিনা’ পালাটির রচয়িতা। চন্দ্রকুমার দে হবিগঞ্জের বানিয়াচং থেকে পালাটি সংগ্রহ করেন। সিলেট ও কুমিল্লা অঞ্চলে পালাটি ‘অবং দুলাল’ নামে পরিচিত। দীনেশচন্দ্র সেনের Eastern Bengal Ballads গ্রন্থে ‘দেওয়ানা মদিনা’র অনুবাদ পাঠ করে রোম্যাঁ রোল্যাঁ ‘I was specially delighted with the touching story of Madina’ বলে মন্তব্য করেন।

সম্পাদক দীনেশচন্দ্র সেন তার মৈমনসিংহ গীতিকা’র ভূমিকায় মনসুর বয়াতি রচিত ‘দেওয়ানা মদিনা’ তথা আলাল দুলালের পালা সম্পর্কে বলেছেন, “বালিয়াচঙ্গের দেওয়ানদের সম্বন্ধে গাথা। এই গানে ধনু নদীর উল্লেখ আছে, দীঘলহাটি গ্রাম খুঁজিয়া পাওয়া গেল না। ইহার লেখক মনসুর বাইতি সম্বন্ধে নাম ছাড়া আর কিছু জানিতে পারা যায় নাই। কবি যে নিরক্ষর ছিলেন, তাহা যেমন তাঁহার কাব্যপাঠে স্পষ্ট বোঝা যায়, তিনি যে প্রকৃত কবিত্বশালী, করুণরসসৃষ্টিতে সুপটু ছিলেন, তাহাও তেমনই অবধারণ করা যায়। মদিনার স্বামীর ভালবাসায় অগাধ বিশ্বাস—যাহা তালাকনামা পাইয়াও দীর্ঘকাল টলে নাই—সে অগাধ বিশ্বাসে যেদিন হানা পড়িল, সেদিন সে মৃত্যুশয্যাশায়ী হইল। তাহার অপূর্ব সংযম, যাহাতে এরূপ কৃতঘ্নতায়ও স্বামীর বিরুদ্ধে একটি কথা সে বলিতে পারিল না, এই অপূর্ব প্রেম ও চিত্তসংযম কোন্ উচ্চ লোকের, পাঠক তাহা ধারণা করুন। চাষার ভাষায় চাষার লেখা বলিয়া অবজ্ঞা করিবেন না।”

## আরও দেখুন
* ময়মনসিংহ গীতিকা
* পালাগান

## তথ্যসূত্র

## বহিঃসংযোগ
* মনসুর বয়াতি - বাংলাপিডিয়ায় প্রদত্ত নিবন্ধ।

বিষয়শ্রেণী:বাংলাদেশী গীতিকবি
বিষয়শ্রেণী:বাংলাদেশী লোককবি
বিষয়শ্রেণী:নেত্রকোণা জেলার ব্যক্তি
বিষয়শ্রেণী:পূর্ববঙ্গে জন্ম
বিষয়শ্রেণী:বাংলাদেশী কবি
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
ব্ল্যাক অপারেশন

[থাম্ব|200x200পিক্সেল|এই ইউএস ডগলাস এ-২৬ সি ইনভ্যাডার বিমানকে কিউবায় সামরিক আক্রমণের নকল কিউবান এয়ার ফোর্স রং এ রং করা হয়েছিল যা ১৯৬১ সালের এপ্রিলে সিআইএ দ্বারা আর্থিকভাবে সাহায্যপ্রাপ্ত [আধাসামরিক|প্যারামিলিটারি দল ব্রিগেড ২৫০৬ দ্বারা সংঘটিত হয়েছিল।]]
**ব্ল্যাক অপারেশন** (black operation বা black ops) দ্বারা সরকার, সরকারী সংস্থা বা কোন সামরিক সংস্থার গুপ্ত অপারেশনকে বোঝানো হয়। এক্ষেত্রে কোন বেসরকারী কোম্পানি বা গ্রুপের (private) কার্যক্রমও অন্তর্ভুক্ত। ব্ল্যাক অপারেশন এর মূল বৈশিষ্ট্য হচ্ছে এটি গোপন এবং যে সংস্থাটি এই অপারেশনটি পরিচালনা করছে তার উপর এটি আরোপযোগ্য নয় (এই কাজ বা এর দায় সংস্থাটির উপর আরোপ করা যায় না, বা সংস্থাটি এটি অস্বীকার করে)। ব্ল্যাক অপারেশন এবং নিছক গুপ্ত অপারেশনের মধ্যে প্রধান পার্থক্য হচ্ছে ব্ল্যাক অপারেশনে উল্লেখযোগ্য মাত্রার প্রতারণা জড়িত থাকে, যাতে এর পেছনে কে আছে তা লুকালো যায় বা অন্য কোন অস্তিত্ব বা সংস্থা এর জন্য দায়ী বলে দৃষ্টিগোচর করা যায় (ফলস ফ্ল্যাগ অপারেশন)।

এরকম একটি একক কার্যকে ব্ল্যাক ব্যাগ অপারেশনও বলা হয়। এই শব্দটি দ্বারা প্রাথমিকভাবে গুপ্ত বা চোরাগোপ্তাভাবে কোন স্থানে প্রবেশ করে মানব বুদ্ধিমত্তা অপারেশনের জন্য তথ্য সংগ্রহ করাকে বোঝানো হয়। এফবিআই, সিআইএ, মোসাদ, এমআই৬, কোমানফ (COMANF), ডিজিএফআই, র, এমএসএস (MSS), কেজিবি এবং অন্যান্য জাতির ইন্টেলিজেন্স সারভিসসমূহ দ্বারা এরকম অপারেশন সংগঠিত হয়েছে বলে জানা যায়।

## শব্দের ব্যুৎপত্তি
"ব্ল্যাক" শব্দটি হচ্ছে সরকারের লুকানো বা গুপ্ত কার্যের জন্য ব্যবহৃত একটি সাধারণ শব্দ। যেমন, সামরিক ও ইন্টেল এজেন্সি কর্তৃক করা কিছু কার্যক্রম গুপ্ত ব্ল্যাক বাজেট দ্বারা আর্থিকভাবে সাহায্যপ্রাপ্ত হয়, যা কখনও কখনও সম্পূর্ণভাবে জনগণের থেকে ও সংসদের থেকে লুকানো হয়।

## রিপোর্টকৃত উদাহরণ
* ২০০৭ সালে সিআইএ ১৯৫০ এর দশক থেকে ১৯৭০ এর দশক পর্যন্ত তাদের দ্বারা সংঘটিত (সেন্ট্রাল ইন্টেলিজেন্স এজেন্সি) গোপনীয় অবৈধ রাষ্ট্রের ভেতরের নজরদারি, গুপ্তহত্যা পরিকল্পনা, অপহরণ, অনুপ্রবেশ ও ব্ল্যাক অপারেশন সম্পর্কিত তথ্য উন্মুক্ত করে। সিআইএ ডিরেক্টর জেনারেল মাইকেল হেইডেন ব্যাখ্যা করেন যে কেন তারা এই তথ্যসমূহ উন্মুক্ত করেছেন। তিনি বলেন, তারা একটি "খুব ভিন্ন সময়ের এবং খুব ভিন্ন সংগঠনের আভাস" দান করেছেন।
* ২০০৭ সালের মে মাসে এবিসি নিউক, এবং পরবর্তীতে *[[দ্য ডেইলি টেলিগ্রাফ]]* রিপোর্ট করে, যুক্তরাষ্ট্রের রাষ্ট্রপতি জর্জ ডব্লিউ. বুশ ইরানে শাসন পরিবর্তনকে অগ্রসর করতে এবং ইরানের নিউক্লিয়ার প্রোগ্রামকে থামানোর জন্য সিআইএ-কে "ব্ল্যাক অপারেশন"-এর অনুমোদন দান করেন। পরবর্তীতে এবিসি নিউজকে গুপ্ত অপারেশন সম্পর্কিত খবর রিপোর্ট করার জন্য সমালোচনা করা হয়। ২০০৮ সালের রাষ্ট্রপতি প্রার্থী মিট রমনে বলেন, তিনি ইরানে গুপ্ত অপারেশন সম্পর্কিত এবিসি নিউজ এর রিপোর্ট দেখে অবাক হয়েছেন। কিন্তু এবিসি নিউজ বলে, সিআইএ এবং বুশ প্রশাসন তাদের এই সংবাদ প্রকাশনার ব্যাপারে জানত এবং তারা এর প্রতি কোন আপত্তি দেখায় নি।

## আরও দেখুন

* অপারেশন অরচার্ড
* গুপ্ত অপারেশন
* ফলস ফ্ল্যাগ
* মনস্তাত্ত্বিক যুদ্ধবিগ্রহ
* উদ্দেশ্যপ্রণোদিত প্রচারণা
* ব্ল্যাক ব্যাগ অপারেশন
* চোরাগোপ্তা অপারেশন
* মানব বুদ্ধিমত্তা 
* ব্ল্যাক বাজেট
* গুপ্তহত্যা
* শাসন পরিবর্তন

## তথ্যসূত্র

বিষয়শ্রেণী:ইন্টেলিজেন্স অপারেশন
বিষয়শ্রেণী:গোপন সরকারি কর্মসূচি
বিষয়শ্রেণী:ধরন অনুযায়ী গোয়েন্দা কার্যক্রম
জুন ২০১৭ লন্ডন হামলা

যুক্তরাজ্যের রাজধানী লন্ডনে শনিবার রাত ১০টার দিকে লন্ডন ব্রিজের কাছে সন্ত্রাসী হামলায় তিন হামলাকারীসহ নয়জন নিহত হয়েছেন; আহত হয়েছেন প্রায় অর্ধশত। সন্ত্রাসী হামলার দায় স্বীকার করেছে জঙ্গিগোষ্ঠী ইসলামিক স্টেট (আইএস)। আইএসের কথিত বার্তা সংস্থা আমাক নিউজ এজেন্সিতে বলা হয়, ‘আইএসের একটি ছোট যোদ্ধাদল গতকাল লন্ডনে হামলা চালিয়েছে।’

## বর্ণনা
রাতে লন্ডন ব্রিজে পথচারীদের ওপর দ্রুত গতির একটি ভ্যান উঠিয়ে দেয় সন্দেহভাজন সন্ত্রাসীরা। প্রায় একই সময়ে পার্শ্ববর্তী বারা মার্কেট এলাকায় কয়েক সন্দেহভাজন সন্ত্রাসী ছুরি নিয়ে সাধারণ লোকজনের ওপর হামলা চালায়। ঘটনাস্থলে ছয়জন নিহত হন। হামলা শুরুর ৮ মিনিটের মাথায় বারা মার্কেট এলাকায় তিন হামলাকারী পুলিশের গুলিতে নিহত হয় বলে ব্রিটিশ পুলিশের সন্ত্রাসবিরোধী ইউনিটের প্রধান মার্ক রাউলি জানিয়েছেন।

হামলার সঙ্গে জড়িত সন্দেহে সাত নারীসহ ১২ জনকে গ্রেপ্তার করেছে পুলিশ। গতকাল রোববার ভোরে পূর্ব লন্ডনের বার্কিং এলাকার একটি বহুতল ভবনে অভিযান চালিয়ে তাদের আটক করা হয়। ‘এলিজাবেথ ফ্রাই’ নামের ওই ভবনের নিচতলায় তিন হামলাকারীর অন্তত একজন বসবাস করতেন বলে পুলিশের ধারণা।

## প্রতিক্রিয়া
হামলার তীব্র নিন্দা জানান প্রধানমন্ত্রী থেরেসা মে। তিনি এটিকে ভয়ংকর হিসেবে চিহ্নিত করেছেন। সরকারের পক্ষ থেকে জরুরি কমিটির বৈঠক ডাকা হয়।

লন্ডনে সন্ত্রাসী হামলার কিছু পরে এক টুইটার বার্তায় মার্কিন প্রেসিডেন্ট ডোনাল্ড ট্রাম্প বলেন, 'লন্ডনকে এই বিপদ কাটিয়ে উঠার জন্য সম্ভাব্য সকল প্রকার সহযোগিতা করতে প্রস্তুত রয়েছে যুক্তরাষ্ট্র। আমরা আপনাদের পাশে আছি, ঈশ্বর সহায় হোন।'

## তথ্যসূত্র

বিষয়শ্রেণী:২০১৭
বিষয়শ্রেণী:২০১৭-এ লন্ডন
বিষয়শ্রেণী:হামলা
মি. বিন'স হলিডে

***মি. বিন'স হলিডে***  (বাংলাঃ মিস্টার বিনের ছুটির দিন) হল ২০০৭ সালে মুক্তিপ্রাপ্ত, স্টিভ বেনডেল্যাক কর্তৃক পরিচালিত একটি ব্রিটিশ হাস্যরসাত্মক চলচ্চিত্র। এটা জনপ্রিয় টিভি সিরিজ মি. বিনের উপর ভিত্তি করে নির্মিত ২য় চলচ্চিত্র।

চলচ্চিত্রটি ২০০৭ সালের ২৪শে মার্চ সারা বিশ্বে মুক্তি পেয়েছিল। চলচ্চিত্রটি মুক্তির পর বিশ্লেষকদের কাছ থেকে মিশ্র প্রতিক্রিয়া পেতে থাকে। কিন্তু ২৫ মিলিয়ন ডলারের চলচ্চিত্রটি প্রায় ২২৯.৭ মিলিয়ন ডলার আয় করে। চলচ্চিত্রটি ২০০৭ সালের ৩০শে মার্চ যুক্তরাজ্যে মুক্তি পায় এবং মুক্তি পাওয়ার পর দুই সপ্তাহ ধরে চলচ্চিত্রটি দেশটির বক্স অফিসের শীর্ষস্থান দখল করে রাখে।

## কাহিনী
মি. বিন একটি গির্জার র‍্যাফেল ড্র তে প্রথম পুরস্কার জিতে। পুরস্কার হিসেবে সে ফ্রান্সের কানে ছুটি কাটানোর সুযোগ, সেই সাথে একটি ভিডিও ক্যামেরা এবং ২০০ ইউরো জিতে।তবে তার প্রথম পুরস্কার পাওয়ার ঘটনাটিও ছিল অনেক চমকপ্রদ ও হাস্যকর।

এরপর সে ট্রেনে কানের উদ্দেশ্যে যাত্রা শুরু করে। যাত্রাপথে সে অনিচ্ছাকৃতভাবে একটি শিশুকে তার বাবার কাছ থেকে আলাদা করে দেয়, যে একজন রাশিয়ান চলচ্চিত্র পরিচালক এবং কানে কান চলচ্চিত্র উৎসবে যোগ দিতে যাচ্ছিল। পরে সেই শিশুটির সাথে তার বন্ধুত্ব হয়। এবং তারা দুজনেই একসাথে কানের উদ্দেশ্যে যাত্রা শুরু করে। এরপর যাত্রাপথে ঘটতে থাকে অনেক মজার মজার ঘটনা। শেষ পর্যন্ত মি. বিন ছেলেটিকে তার বাবার কাছে ফিরিয়ে নিতে সক্ষম হয়।

## চরিত্রসমূহ
* রোয়ান অ্যাটকিনসন - মি. বিন
* এমা ডে কনেস - সাবিন
* ম্যাক্সিম বালড্রি - স্টেফান দ্যাচেভস্কি
* উইলেম ড্যাফো - কার্সন ক্লে
* জিন রচেফোর্ট - হোটেলের প্রধান পরিচালক
* ক্যারেল রোডেন - এমিল দ্যাচেভস্কি
* ক্যাথেরিন হোসমালিন - টিকেট পরিদর্শক
* আর্বেইন ক্যানসেলিয়ার - বাস চালক
* স্টিফান ডেব্যাক - ট্রাফিক নিয়ন্ত্রক
* জুলি ফেররিয়ার - সহকারী পরিচালক (দ্য প্লেব্যাক টাইম)
* স্টিভ পেম্বারটন - প্রতিনিধি
* লিলি অ্যাটকিনসন - লিলি

## সঙ্গীত
চলচ্চিত্রের গানগুলো লিখেছিলেন হাওয়ার্ড গুডাল। চলচ্চিত্রটিতে রয়েছে সুসঙ্গতিপূর্ণ, বাস্তবধর্মী পটভূমি। যদিও আসল টিভি সিরিজে খুবই সাধারণ এবং নির্দিষ্ট একটি গানই বাজানো হয়েছে (পটভূমিতে)। চলচ্চিত্রটির মূল গান ছিল ম্যাট উইললিসের "ক্রাশ"।

## পুরস্কার এবং মনোনয়ন

## তথ্যসূত্র

## বহিঃসংযোগ

*
*
*
*
*

বিষয়শ্রেণী:২০০৭-এর চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ছুটি কাটানো বিষয়ক চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:স্টুডিওক্যানেলের চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:মিস্টার বিন
বিষয়শ্রেণী:ব্রিটিশ ধারাবাহিক চলচ্চিত্র
বিষয়শ্রেণী:টেলিভিশন ধারাবাহিক ভিত্তিক চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:কান চলচ্চিত্র উৎসব
বিষয়শ্রেণী:২০০০-এর দশকের ইংরেজি ভাষার চলচ্চিত্র
হুমবোল্ট বিশ্ববিদ্যালয়, বার্লিন

**বার্লিনের হুমবোল্ট বিশ্ববিদ্যালয়** বা **হামবোল্ড বিশ্ববিদ্যালয়** (; উচ্চারণ - *হুমবোল্ট উনিফেরজিটেট ৎসু বের্লিন*) বার্লিনের প্রাচীনতম বিশ্ববিদ্যালয়গুলির অন্যতম। এটি ১৮১১ সালের ১৫ অক্টোবর প্রতিষ্ঠিত হয়।

## ইতিহাস

## গঠন
বিশ্ববিদ্যালয়টি ৯টি অনুষদে বিভক্ত:
* আইন বিভাগ
* গণিত ও প্রাকৃতিক বিজ্ঞান অনুষদ (ভূগোল, কম্পিউটার বিজ্ঞান, গণিত, রসায়ন, পদার্থবিদ্যা)
* জীবন বিজ্ঞান অনুষদ (কৃষি ও উদ্যান, জীববিদ্যা, মনোবিজ্ঞান)
* চারিতে - বার্লিন বিশ্ববিদ্যালয় মেডিসিন
* দর্শনশাস্ত্রের অনুষদ (দর্শনশাস্ত্র, ইতিহাস, ইউরোপীয় ইথনোলজি, লাইব্রেরি এবং তথ্য বিজ্ঞান বিভাগ)
* দর্শনশাস্ত্রের অনুষদ (সাহিত্য, ভাষাতত্ত্ব, স্ক্যান্ডিনেভিয়ান শিক্ষা, রোম্যান্স সাহিত্য, ইংরেজি এবং মার্কিন শিক্ষা, স্ল্যাভিক শিক্ষা, ক্লাসিক্যাল ফিল্যাবিলিটি)
* মানবিক ও সামাজিক বিজ্ঞান অনুষদ (সমাজবিজ্ঞান, সাংস্কৃতিক শিক্ষা/শিল্পকলা, এশীয়/ আফ্রিকান গবেষণা (পুরাতত্ত্ব), ক্রীড়া বিজ্ঞান, পুনর্বাসন শিক্ষা, শিক্ষা, শিক্ষার গুণগত মান)
* ধর্মতত্ত্ব অনুষদ
* অর্থনীতি ও ব্যবসা প্রশাসন অনুষদ

এছাড়া, দুটি স্বাধীন প্রতিষ্ঠান আছে (*Zentralinstitute*) যেগুলি বিশ্ববিদ্যালয়ের অংশ:

* ব্রিটিশ শিক্ষার জন্য কেন্দ্র (জার্মান: গ্রসবিট্রিনেঞ্জেনেন্ট্রাম)
* হ্যাম্বট্ট-উদ্ভাবন 
* প্রাকৃতিক ইতিহাসের যাদুঘর

## বিখ্যাত শিক্ষার্থী ও শিক্ষক

### নোবেল পুরস্কার বিজয়ী

* ১৯০১ ইয়াকোবুস হেনরিকুস ফান্ট হফ (রসায়ন)
* ১৯০১ এমিল ফন বেরিং (চিকিৎসাবিজ্ঞান)
* ১৯০২ হেরমান এমিল ফিশার (রসায়ন)
* ১৯০২ টেওডোর মম্‌জেন (সাহিত্য)
* ১৯০৫ আডলফ ফন বাইয়ার (রসায়ন)
* ১৯০৫ রোবের্ট কখ (চিকিৎসাবিজ্ঞান)
* ১৯০৭ আলবার্ট আব্রাহাম মাইকেলসন (পদার্থবিজ্ঞান)
* ১৯০৭ এডুয়ার্ড বুখনার (রসায়ন)
* ১৯০৮ পাউল এরলিখ (চিকিৎসাবিজ্ঞান)
* ১৯০৯ কার্ল ফের্ডিনান্ড ব্রাউন (পদার্থবিজ্ঞান)
* ১৯১০ ওটো ওয়ালাখ (রসায়ন)
* ১৯১০ আলব্রেখট কসেল (চিকিৎসাবিজ্ঞান)
* ১৯১০ পাউল হাইসে (সাহিত্য)
* ১৯১১ ভিলহেল্ম ভিন (পদার্থবিজ্ঞান)
* ১৯১৪ মাক্স ফন লাউয়ে (পদার্থবিজ্ঞান)
* ১৯১৫ রিশার্ড ভিলষ্টেটার (রসায়ন)
* ১৯১৮ ফ্রিৎস হাবার (রসায়ন)
* ১৯১৮ মাক্স প্লাংক (পদার্থবিজ্ঞান)
* ১৯২০ ভালটার নের্ন্‌স্ট (রসায়ন)
* ১৯২১ আলবার্ট আইনস্টাইন (পদার্থবিজ্ঞান)
* ১৯২৫ গুস্টাফ লুটভিগ হের্ৎস (পদার্থবিজ্ঞান)
* ১৯২৫ জেমস ফ্রাংক (পদার্থবিজ্ঞান)
* ১৯২৫ রিখার্ড আডলফ সিগমোন্ডি (রসায়ন)
* ১৯২৮ এডলফ অটো রিনহোল্ড উইনদস (রসায়ন)
* ১৯২৯ হান্স ফন অয়লার-শেলপিন (রসায়ন)
* ১৯৩১ অট্টো ওয়ারবুর্গ (চিকিৎসাবিজ্ঞান)
* ১৯৩২ ভের্নার কার্ল হাইজেনবের্গ (পদার্থবিজ্ঞান)
* ১৯৩৩ এরভিন শ্রোডিঙার (পদার্থবিজ্ঞান)
* ১৯৩৫ হান্স স্পেমান (চিকিৎসাবিজ্ঞান)
* ১৯৩৬ পিটার ডিবাই (রসায়ন)
* ১৯৩৯ আডলফ বুটেনান্ট (রসায়ন)
* ১৯৪৪ অটো হান (রসায়ন)
* ১৯৫০ কুর্ট আলডার (রসায়ন)
* ১৯৫০ অটো ডিল্‌স (রসায়ন)
* ১৯৫৩ ফ্রিৎস আলবের্ট লিপমান (চিকিৎসাবিজ্ঞান)
* ১৯৫৩ হ্যান্স অ্যাডলফ ক্রেবস (চিকিৎসাবিজ্ঞান)
* ১৯৫৪ মাক্স বর্ন (পদার্থবিজ্ঞান)
* ১৯৫৬ ওয়াল্টার বোটে (পদার্থবিজ্ঞান)
* ১৯৯১ বের্ট জাকমান (চিকিৎসাবিজ্ঞান)
* ২০০৭ গেরহার্ড এর্টল (রসায়ন)

## তথ্যসূত্র

বিষয়শ্রেণী:বার্লিনের হামবোল্ড বিশ্ববিদ্যালয়
বিষয়শ্রেণী:১৯শ শতাব্দীতে প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৮১০-এ প্রতিষ্ঠিত শিক্ষাপ্রতিষ্ঠান
২০১৭ ওয়েস্টমিনিস্টার হামলা

২০১৭ সালের ২২ মার্চ লন্ডনে ব্রিটিশ পার্লামেন্টের বাইরে ও ওয়েস্টমিনিস্টার ব্রিজে বুধবারের সন্ত্রাসী হামলায় আক্রমণকারীসহ ৬ জন নিহত হয়েছেন। এদের মধ্যে পালার্মেন্টের সামনে ওই হামলাকারীর ছুরিকাঘাতে গুরুতর জখম হন নিরাপত্তার দায়িত্বে থাকা পুলিশ কর্মকর্তা পিসি কেইথ পালমার (৪৮)। হামলাকারী প্রথমে টেমস নদীর ওপর ওয়েস্টমিনিস্টার সেতুতে পথচারীদের ওপর গাড়ি তুলে দিয়ে পার্লামেন্ট ভবনের সীমানার ভেতরে ঢুকে ছুরি নিয়ে পুলিশের ওপর হামলা চালায়। দেশটির পুলিশ এই ঘটনাকে ‘ইসলামপন্থী সংশ্লিষ্ট সন্ত্রাসবাদ’ হিসেবে বর্ণনা করেছে।

## বর্ণনা
বুধবার গ্রিনিচ মানসময় ১৫:০০-টার অল্প কিছুক্ষণ আগে লন্ডন পার্লামেন্টের সামনে গুলি এবং চিৎকারের শব্দ শোনা যায়৷ পরিস্থিতি নিয়ন্ত্রণে বিভিন্ন কর্তৃপক্ষ দ্রুত সেখানে পৌঁছায়৷ হাউস অফ কমন্সও পুরোপুরি বন্ধ করে দেয়া হয়৷

যে জায়গায় হামলা হয়েছে তার ঠিক পাশেই লন্ডনের বিখ্যাত বিগ বেন টাওয়ার ও ওয়েস্টমিনিস্টার সেতু। এই জায়গাটি দেখতে প্রতি বছর লাখো পর্যটক ভিড় করেন। পার্লামেন্টের সামনে ছাড়াও ওয়েস্টমিনিস্টার ব্রিজের উপর একটি গাড়ি বেশ কয়েকজনকে চাপা দেয়৷ গাড়িটি ‘বিগ বেন’-এর সামনে একটি গেটে ধাক্কা খেয়ে থেমে যায়৷ হামলাকারী গাড়ি থেকে নেমে পার্লামেন্ট ভবনের সীমানার ভেতরে ৪৮ বছর বয়সী এক পুলিশকে ছুরিকাঘাত করে। এসময় দায়িত্বরত আরেকজন পুলিশ কর্মকর্তা তাকে গুলি করে হত্যা করে।

হামলার পরপরই লন্ডনের ট্রান্সপোর্ট কর্তৃপক্ষ সংশ্লিষ্ট এলাকার দিকে যাওয়া সব বাসের গতিপথ বদলে দেয়৷ ওয়েস্টমিনিস্টার সিটিতে রয়েছে গুরুত্বপূর্ণ সব সরকারি কার্যালয় এবং এটি শহরের অন্যতম পর্যটন কেন্দ্রও বটে৷

## প্রতিক্রিয়া
হামলার সময় পার্লামেন্টের ভেতরে ছিলেন ব্রিটেনের প্রধানমন্ত্রী থেরেসা মে। সেখানে তখন যৌথ অধিবেশন চলছিল। গুলির শব্দ হওয়ার কিছুক্ষণের মধ্যেই একটি রূপালি রঙয়ের গাড়িতে করে প্রধানমন্ত্রীকে পার্লামেন্ট থেকে বের করে নিয়ে যাওয়া হয়। বাকি সদস্যরা পার্লামেন্ট ভবনের ভেতরে কয়েক ঘণ্টার জন্য আটকা পড়েন। প্রধানমন্ত্রী হামলার তীব্র নিন্দা জানিয়ে একে ‘অসুস্থ ও বিকৃত রুচির’ বলে আখ্যা দিয়েছেন।

জার্মান চ্যান্সেলর আঙ্গেলা ম্যার্কেল সব রকম সন্ত্রাসী তৎপরতার বিরুদ্ধে সংগ্রামে যুক্তরাজ্যের পাশে থাকার অঙ্গীকার পুর্নব্যক্ত করেছেন৷ স্কটিশ ফার্স্ট মিনিস্টার নিকোলাস স্টারজেন সমবেদনা প্রকাশ করেন এবং স্কটিশ সংসদে দ্বিতীয় স্বাধীনতা বিষয়ক গণভোট নিয়ে বিতর্কও বাতিল করা হয়।

## তথ্যসূত্র

বিষয়শ্রেণী:২০১৭-এ লন্ডন
বিষয়শ্রেণী:হামলা
বিষয়শ্রেণী:ইসলামে ধর্মান্তরিত
বিষয়শ্রেণী:বিদেশে খুন হওয়া মার্কিন ব্যক্তি
বিষয়শ্রেণী:যুক্তরাজ্যের আইনসভা ভবনে হামলা
২০১৭ লন্ডন হামলা (দ্ব্যর্থতা নিরসন)

২০১৭ সালে লন্ডনে দুটি পৃথক **সন্ত্রাসী হামলা** সংগঠিত হয়; এগুলো হলোঃ

* ২০১৭ ওয়েস্টমিনিস্টার হামলা - ২০১৭ সালের মার্চে লন্ডনে সংগঠিত সন্ত্রাসী হামলা।
* জুন ২০১৭ লন্ডন হামলা - ২০১৭ সালের জুনে লন্ডনে সংগঠিত সন্ত্রাসী হামলা।
নুরুল হুদা (বীর প্রতীক)

**নুরুল হুদা** (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
নুরুল হুদার জন্ম কক্সবাজার জেলার কক্সবাজার পৌরসভার অন্তর্গত দক্ষিণ রুমানিয়াছড়ায়। তার বাবার নাম মোহাম্মদ সোলায়মান এবং মায়ের নাম ছেমন খাতুন। তার স্ত্রীর নাম দিলদার বেগম। তাঁদের তিন ছেলে, এক মেয়ে। 

## কর্মজীবন
১৯৭১ সালে নুরুল হুদা কর্মরত ছিলেন যশোর ইপিআর সেক্টর হেডকোয়ার্টারে। ২৫ মার্চ শেষ রাতে পাকিস্তান সেনাবাহিনীর একটি দল ইপিআর সেক্টর হেডকোয়ার্টার লক্ষ্য করে কয়েকটি গুলি ছোড়ে। তখন বাঙালি ইপিআর সদস্যরাও পাল্টা গুলি ছোড়েন। পরদিন নুরুল হুদাদের নিরস্ত্র করার চেষ্টা করা হয়। তখন তারা প্রতিবাদ করেন। ৩০ মার্চ তারা বিদ্রোহ করে কয়েকটি দলে বিভক্ত হয়ে মুক্তিযুদ্ধে যোগ দেন। যশোরে পাকিস্তান সেনাবাহিনীর সঙ্গে প্রতিরোধযুদ্ধে তারা এক দল অন্য দল থেকে বিচ্ছিন্ন হয়ে পড়েন। নুরুল হুদারা যশোর থেকে পশ্চাদপসরণ করতে করতে ঝিকরগাছায় সমবেত হন। ঝিকরগাছার পতন হলে তারা বেনাপোলসংলগ্ন কাগজপুকুরে সমবেত হন। ২৪ এপ্রিল পাকিস্তানি সেনাবাহিনী সেখানে আক্রমণ করে। তখন ভয়াবহ যুদ্ধ হয়। এ যুদ্ধে তার সহযোদ্ধা মুজিবুর রহমান (বীর বিক্রম) আরও কয়েকজন সহযোদ্ধা শহীদ হন। কাগজপুকুরের পতন হলে তারা ভারতে যান। সেখানে পুনর্গঠিত হয়ে পরে যুদ্ধ করেন ৮ নম্বর সেক্টরের বেনাপোল সাব-সেক্টরে। মুক্তিবাহিনীর একটি দলের নেতৃত্ব দেন। কয়েকটি অপারেশনে তিনি যথেষ্ট রননৈপুণ্য প্রদর্শন করেন। মুক্তিযুদ্ধের চূড়ান্ত পর্যায়ে ৩ ডিসেম্বর মুক্তিবাহিনীর একটি দল বেনাপোল থেকে যশোরের দিকে অগ্রসর হয়। তখন চূড়ামনকাঠিতে পাকিস্তান সেনাবাহিনীর একটি দলের সঙ্গে মুক্তিবাহিনীর ভয়াবহ যুদ্ধ হয়। কয়েক ঘণ্টা স্থায়ী এ যুদ্ধে পাকিস্তান সেনাবাহিনী ব্যাপক ক্ষয়ক্ষতির সম্মুখীন হয়। পরে তারা বেশির ভাগ মুক্তিযোদ্ধাদের কাছে আত্মসমর্পণ করে। বাকিরা পালিয়ে যায়।

## মুক্তিযুদ্ধে ভূমিকা
১৯৭১ সালের ১০ এপ্রিল মুক্তিবাহিনীর একদল ইপিআর সদস্য সমবেত হলেন যশোর জেলার অন্তর্গত ঝিকরগাছায়। এ দলের একজন সদস্য নুরুল হুদা। তারা অবস্থান নিলেন পুলেরহাট নামক স্থানে। ১১ এপ্রিল তারা খবর পেলেন, পাকিস্তান সেনাবাহিনীর একটি বড় দল হত্যাযজ্ঞ চালাতে চালাতে তাঁদের দিকে অগ্রসর হচ্ছে। সঙ্গে সঙ্গে তাঁদের দুটি ছোট দল এগিয়ে গেল সামনের দিকে। কিছুদূর এগোতেই তারা পাকিস্তান সেনাবাহিনীর সামনে পড়ে গেলেন। শুরু হলো তুমুল যুদ্ধ। চলল কয়েক ঘণ্টা। নুরুল হুদা ও তার সহযোদ্ধারা সাহসিকতার সঙ্গে যুদ্ধ করেও পাকিস্তানি সেনাদের প্রতিরোধ করতে ব্যর্থ হলেন। প্রবল আক্রমণের ফলে তারা পিছু হটেন। এরপর তারা অবস্থান নিলেন নদীর পশ্চিম প্রান্তে। পরদিন পাকিস্তান সেনাবাহিনী তাঁদের অবস্থানে তীব্র আক্রমণ শুরু করল। প্রচণ্ড যুদ্ধে নুরুল হুদার দুইজন সহযোদ্ধা শহীদ এবং বেশ কয়েকজন আহত হলেন। পাকিস্তান সেনাবাহিনীর ব্যাপক আক্রমণে মুক্তিযোদ্ধাদের নিজ নিজ অবস্থানে টিকে থাকা ক্রমে অসম্ভব হয়ে পড়ল। তারা আবার বাধ্য হলেন পশ্চাদপসরণ করতে। এভাবে ঝিকরগাছার পূর্ণ নিয়ন্ত্রণ চলে গেল পাকিস্তান সেনাবাহিনীর নিয়ন্ত্রণে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:কক্সবাজারের ব্যক্তি
বিষয়শ্রেণী:জন্মের সাল অজানা
বিষয়শ্রেণী:২০০৮-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জাতিসংঘ পার্ক, খুলনা

**জাতিসংঘ পার্ক** বাংলাদেশের খুলনা জেলার খুলনা শহরে অবস্থিত একটি শিশু পার্ক। এটি নগরীর শান্তিধাম মোড়ের কাছে, খানজাহান আলী সড়কের পাশে অবস্থিত।

## নামকরণ
১৯৮৪-৮৫ সালের দিকে এখানে একটি বড় পুকুর ছিল, যা স্থানীয়ভাবে 'তারের পুকুর' নামে পরিচিত ছিল। পুকুরটির চারপাশে তারকাঁটার বেড়া থাকায় এই নামকরণ হয়েছিল। পরে খুলনা সিটি কর্পোরেশন এই পুকুরটি ভরাট করে এখানে শিশুদের বিনোদনের জন্য পার্ক নির্মাণ করে। ১৯৯৪ সালে পার্কটি **মহানগরী শিশু পার্ক** নামে প্রতিষ্ঠিত হয়। ১৯৯৫ সালে জাতিসংঘের ৫০ বছর পূর্তি উপলক্ষ্যে পার্কটির নাম পরিবর্তন করে রাখা হয় জাতিসংঘ পার্ক।

## বর্ণনা
জাতিসংঘ শিশু পার্কটি বর্তমানে একটি জনপ্রিয় আড্ডাস্থল হিসেবে ব্যবহৃত হয়। তরুণরা এখানে আড্ডা দেয়, হাঁটাহাঁটি করে এবং অবসর সময় কাটায়। তবে, শিশুদের জন্য খেলার সরঞ্জাম ও খেলাধুলার সুযোগ সীমিত হওয়ায় পার্কটি পুরোপুরি শিশুদের জন্য উপযোগী নয়। পার্কটির পূর্বপার্শ্বের জায়গা দিনে দিনে বেদখল হয়ে গড়ে উঠেছে ধর্মীয় উপাসনালয়, তৈরী হয়েছে পীরের মাজার, বহুতল বিশিষ্ট আরবান হেলথ কেয়ার সেন্টার, সিটি কর্পোরেশনের পানি উত্তোলনের পাম্প হাউজ।

## তথ্যসূত্র

বিষয়শ্রেণী:খুলনার দর্শনীয় স্থান
বিষয়শ্রেণী:উদ্যান
কাকাবাবু হেরে গেলেন?

***কাকাবাবু হেরে গেলেন?*** পিনাকী চৌধুরী পরিচালিত ১৯৯৫ সালের বাংলার ভারতীয় গোয়েন্দা চলচ্চিত্র। এটি সুনীল গঙ্গোপাধ্যায়ের একই নামের গোয়েন্দা উপন্যাস অবলম্বনে নির্মিত। এটি কাকাবাবু ধারাবাহিকের দ্বিতীয় ছায়াছবি (তপন সিংহর *[[সবুজ দ্বীপের রাজা (১৯৭৯-এর চলচ্চিত্র)|সবুজ দ্বীপের রাজা]]*-এর পরে)। ন্যাশনাল ফিল্ম ডেভেলপমেণ্ট কর্পোরেশনের প্রযোজনায় এই ছবিতে কাকাবাবু চরিত্রে অভিনয় করেন সব্যসাচী চক্রবর্তী এবং খল চরিত্রে অভিনয় করেন সৌমিত্র চট্টোপাধ্যায়। ৫৯তম বার্ষিক বিএফজেএ পুরস্কারে সব্যসাচী শ্রেষ্ঠ অভিনেতা এবং সৌমিত্র শ্রেষ্ঠ পার্শ্ব অভিনেতা বিভাগে পুরস্কার অর্জন করেন।

## কাহিনী
ছবির শুরুতেই দেখা যায় গোয়ার গির্জার একজন পুরোহিত একটি বহুমূল্য জিনিস লুকিয়ে নিয়ে পালাচ্ছেন এবং রেখে দিচ্ছেন গ্রেগরি রাওয়ের কাছে। ভারতের স্বাধীনতার আগে সেটিকে ইংরেজরা ভ্যাটিকান সিটিতে পাঠাবার ব্যবস্থা করেছিল তাই সেটিকে চুরি করে নিতে আসেন পুরোহিত। গ্রেগরি রাও আসলে বাঙালি, যিনি কাকাবাবু অর্থাৎ রাজা রায়চৌধুরীর পরিচিত বিমানের খৃষ্টান দাদু। এর বহু বছর পরে বিমান এবং তার ভায়েরা মামাদের অত বড় পুরোনো বাড়ি সংরক্ষণ করতে না পেরে তা বিক্রি করার পরিকল্পনা করে। নতুন ক্রেতা তা ভেঙ্গে ফেলে নতুন বাড়ি করবার আগে বিমান চায় সেখানে অন্তত কাকাবাবুকে ঘুরিয়ে আনতে কারণ প্রাচীন ঐতিহ্যশালী জিনিসের ওপর কাকাবাবুর ঝোঁক আছে। কাকাবাবু যেতে রাজি হন কিন্তু সন্তু পরীক্ষার কারণে যেতে পারেনা। পরের দিনই বিমান, বিমানের স্ত্রী দীপা, কাকাবাবু এবং বিমানের পরিচিত অসিত ধর, যিনি পুরোনো জিনিস সংগ্রহ করেন, রওনা দেন আলিনগরের উদ্দেশ্যে। কাকাবাবুরা বিমানের মুখে শোনেন তাদের পুর্বপুরুষদের কাহিনী। সারা বাড়ি খুঁজেও কেউ কোনো গুপ্তধনের সন্ধান পায়না কিন্তু বুদ্ধিমান অসিত ধর পেয়ে যান এক বহুমূল্য সম্পদ। কাকাবাবু সিঁড়িতে পড়ে আঘাত পান। তিনি সন্তুকে বলেন অসিত ধরকে কলকাতায় নজরে রাখতে। কেউ দামী সামগ্রী কিছু খুঁজে পায়নি ওই পুরোনো বাড়ি থেকে কিন্তু অসিত পেয়েছিলেন একটি বই, যেটি গুটেনবার্গ বাইবেল। পৃথিবীর প্রথম ছাপাখানায় মুদ্রিত প্রথম বই যার একটি কপি গোয়ার চার্চ থেকে লুকিয়ে নিয়ে এসেছিলেন এক পুরোহিত যার থেকে পান বিমানের পাগল খৃষ্টান দাদু। সেটি অসিত বিদেশে পাচার করার ব্যবস্থা করলে বিমানবন্দরে তাকে আটকাবার চেষ্টা করেন কাকাবাবু।

## অভিনয়
* সব্যসাচী চক্রবর্তী - কাকাবাবু
* সৌমিত্র চট্টোপাধ্যায় - অসিত ধর
* কুশল চক্রবর্তী - বিমান
* দোলন রায় - দীপা
* অর্ঘ্য চক্রবর্তী - সন্তু
* মুনমুন সেন - অতিথি শিল্পী
* সুনীল মুখোপাধ্যায় - গ্রেগরি রাও ওরফে খৃষ্টান দাদু

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:পিনাকী চৌধুরী পরিচালিত চলচ্চিত্র
বিষয়শ্রেণী:সুনীল গঙ্গোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
সাধক

**সাধক** (, ), ভারতীয় ধর্ম এবং ঐতিহ্যে যেমন জৈনধর্ম, বৌদ্ধধর্ম,  হিন্দুধর্ম এবং যোগে, এমন ব্যক্তি যিনি নির্দিষ্ট সাধনা অনুসরণ করেন, অথবা চূড়ান্ত আদর্শের লক্ষ্যকে উপলব্ধি করার জন্য অর্থাৎ ব্রহ্মের সাথে মিলিত হওয়া বা ব্যক্তিগত দেবতার উপলব্ধির পরিকল্পিত জীবন পদ্ধতি। শব্দটি সংস্কৃত সাধুর সাথে সম্পর্কিত, যা সাধ (সাধিত করা)  ক্রিয়ামূল থেকে উদ্ভূত হয়। যতক্ষণ পর্যন্ত কেউ লক্ষ্যে পৌঁছাতে পারে না, তারা সাধক বা সাধক, আর যে লক্ষ্যে পৌঁছেছে তাকে সিদ্ধ বলা হয়। আধুনিক ব্যবহারে, শব্দটি প্রায়ই যে কোনো ধর্মীয় অনুশীলনকারীর জন্য সাধারণ শব্দ হিসেবে ব্যবহৃত হয়। মধ্যযুগীয় ভারতে, এটি নির্দিষ্ট দীক্ষার মধ্য দিয়ে অতিক্রম করা ব্যক্তির জন্য প্রযুক্তিগত শব্দ হিসাবে আরও সংকীর্ণভাবে ব্যবহৃত হতো।

হিন্দু, জৈন, তান্ত্রিক, যোগিক এবং বজ্রযান বৌদ্ধ ঐতিহ্য সাধক শব্দটি আধ্যাত্মিক দীক্ষা অথবা উচ্চাকাঙ্ক্ষীদের জন্য ব্যবহার করে।

## তথ্যসূত্র

## বহিঃসংযোগ

বিষয়শ্রেণী:ধর্মীয় উপাধি
বিষয়শ্রেণী:ধর্মীয় পরিভাষা
কার্লোস এস্কালেরাস

**কার্লোস এস্কালেরাস মেজিয়া** (; জন্ম: ১০ আগস্ট, ১৯৫৮ - মৃত্যু: ১৭ অক্টোবর, ১৯৯৭) কোলনের তোকোয়া এলাকায় জন্মগ্রহণকারী বিশিষ্ট হন্ডুরীয় রাজনীতিবিদ ও পরিবেশ বিষয়ক আন্দোলনকারী ছিলেন।

## সমাজকর্মে অংশগ্রহণ
হোস আন্দ্রেজ এস্কালেরাস ও অফেলিয়া মেজিয়া দম্পতির সন্তান ছিলেন তিনি। ১৯৯০-এর দশকের মাঝামাঝি সময়কালে বিখ্যাত ব্যবসায়ী মিগুয়েল ফাকুসে বার্জামের বিপক্ষে আন্দোলনে নামেন। বার্জাম গুয়াপিনল নদীর কাছাকাছি বিস্তৃত এলাকায় পাম অয়েল গাছ লাগানোর পরিকল্পনা নিয়েছেন। এ পরিকল্পনাটি বাস্তবায়িত হলে কমপক্ষে পাঁচটি সম্প্রদায়সহ আরও কিছু তোকোয়া জাতিস্বত্ত্বার বাসিন্দাদের অবর্ণনীয় ক্ষতির কারণ হয়ে দাঁড়াতো।

এছাড়াও ১৯৯৭ সালে পঞ্চদশ পদাতিক ব্যাটালিয়নের কমান্ডার কর্নেল আলদানার কর্মকাণ্ডের বিরুদ্ধে আন্দোলনে নেতৃত্ব দেন। আলদানা তার ব্যক্তিগত আগ্রহে চাপাগুয়া, আগুয়া আমারিল্লা, হন্ডুরাস আগুয়ান ও অন্যান্য এলাকার অধিবাসীদেরকে জল ব্যবহারের উপর নিষেধাজ্ঞা প্রদান করেছিলেন। ঐ বছরের আগস্ট মাসে কর্নেল আলদানা তাকে হুমকিও দিয়েছিলেন। ঐ একই এসময়ে এস্কালেরাস ডেমোক্রেটিক ইউনিফিকেশন দলের প্রার্থী হিসেবে ঐ বছরে অনুষ্ঠিত তোকোয়ার মেয়র পদে নির্বাচনে প্রতিদ্বন্দ্বিতায় অবতীর্ণ হয়েছিলেন।

## দেহাবসান
১৮ অক্টোবর, ২০১৭ তারিখে বিকালেবেলায় তাকে পরপর দুইবার লক্ষ্য করে গুলি করা হয়। ঘটনাস্থলেই তিনি নিহত হন। এ সময় তিনি ডাউনটাউন তোকোয়ায় তার গাড়ি ধোয়ার ব্যবসায় নিয়োজিত ছিলেন।

প্রাথমিক আলামতে অর্লেন্দো আলফারো, লুকাস গার্সিয়া আলফারো ও অস্কার সসাকে হত্যাকারী হিসেবে চিহ্নিত করা হয়। তাদের মধ্যে লুকাস গার্সিয়া আলফারোকে ১৬ অক্টোবর, ২০০২ তারিখে দোষী সাব্যস্ত করে ১৭ বছরের কারাদণ্ডে দণ্ডিত করা হয়। পাশাপাশি অপরাধ তদন্ত সাধারণ অধিদপ্তর (ডিজিআইসি) থেকেও তদন্তকার্য পরিচালিত হয়। কিন্তু বিচারক রজেলিও ক্লারা এ মামলা সম্পর্কে সচেতন ছিলেন। ডিজিআইসি’র প্রতিবেদন মামলায় কোনরূপ প্রভাববিস্তার করতে সক্ষম হয়নি। তাস্বত্ত্বেও মিগুয়েল ফাকাস ও ব্যবসায়ী নির্বাহী আইরিন কাস্ত্রোকে অভিযুক্ত করা হয় ও জিজ্ঞাসাবাদে নেয়া হয়। তবে তাদেরকে ঐ ঘটনার সাথে জড়িত থাকার কোন প্রমাণ পাওয়া যায়নি। ১৪ অক্টোবর, ২০০৩ তারিখে তোকোয়ার পৌর আদালত থেকে তাদেরকে পুনরায় তলব করা হয়।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:কোলন ডিপার্টমেন্টের (হন্ডুরাস) ব্যক্তিত্ব
বিষয়শ্রেণী:হন্ডুরীয় রাজনীতিবিদ
বিষয়শ্রেণী:হন্ডুরীয় আন্দোলনকর্মী
বিষয়শ্রেণী:হন্ডুরাসে আগ্নেয়াস্ত্রে মৃত্যু
বিষয়শ্রেণী:হত্যাকাণ্ডের শিকারে পরিণত হন্ডুরীয়
অফেলিয়া হুপার

**অফেলিয়া হুপার পোলো** (; জন্ম: ২৩ সেপ্টেম্বর, ১৯০০ - মৃত্যু: ২৩ সেপ্টেম্বর, ১৯৮১) লাস মিনাসে জন্মগ্রহণকারী প্রথিতযশা পানামানীয় প্রমিলা সমাজবিজ্ঞানী, কবি, অধ্যাপক, গবেষক ও নাগরিক অধিকার আন্দোলনকর্মী ছিলেন।

## কর্মজীবন
মরিস হুপার ও অলিম্পিয়া পোলো ভালদেস দম্পতির কন্যা ছিলেন **অফেলিয়া হুপার**। তিনি বেশ কয়েকটি মুদ্রিত গণমাধ্যমে কাজ করেছেন। তন্মধ্যে ‘লা অ্যান্টেনা’ (১৯৩১), ‘ফ্রন্তেরা’ (১৯৩৭) অন্যতম। এছাড়াও ১৯২৭ সালে ‘প্রিমিসিয়াস’ সম্পাদনার দায়িত্বে ছিলেন। এডা নেলার সাথে তিনিও পানামানীয কাব্যে আভান্ত-গার্দের প্রথম স্বার্থক প্রয়োগ ঘটান।

পানামায় সমাজবিজ্ঞান বিষয়ের উত্তরণে অন্যতম পথিকৃৎ ছিলেন তিনি। দেমেত্রিও পোরাস ও জর্জিনা জিমেনেজ ডে লোপেজের সাথে একযোগে কাজ করেছেন। এছাড়াও পানামানীয কৃষি গবেষণায়ও পথিকৃৎ তিনি।

## রচনাসমগ্র
* পানামার গ্রাম্য সমাজজীবনের প্রত্যাশা (১৯৪৫)
* গ্রামীণ পানামানীয ব্যক্তির অভিব্যক্তি (১৯৬৯)

## তথ্যসূত্র

## আরও দেখুন
* পানামা
* ক্লারা গঞ্জালেজ

বিষয়শ্রেণী:১৯০০-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:২০শ শতাব্দীর কবি
বিষয়শ্রেণী:২০শ শতাব্দী লেখিকা
বিষয়শ্রেণী:পানামানীয় কবি
বিষয়শ্রেণী:পানামানীয় সমাজবিজ্ঞানী
বিষয়শ্রেণী:পানামানীয় শিক্ষাবিদ
বিষয়শ্রেণী:পানামানীয় নারীবাদী
বিষয়শ্রেণী:পানামানীয় লেখিকা
বিষয়শ্রেণী:নারী কবি
বিষয়শ্রেণী:হেরেরা প্রদেশের ব্যক্তিত্ব
বিষয়শ্রেণী:২০শ শতাব্দীর লেখিকা
মিডল্যান্ড ব্যাংক

**মিডল্যান্ড ব্যাংক পিএলসি** বাংলাদেশের চতুর্থ প্রজন্মের একটি বেসরকারী বাণিজ্যিক ব্যাংক। নিলুফার জাফর ব্যাংকটির চেয়ারপার্সন। মোঃ আহসান-উজ জামান, মিডল্যান্ড ব্যাংক লিমিটেডের ব্যবস্থাপনা পরিচালক ও প্রধান নির্বাহী কর্মকর্তা।

## ইতিহাস
মিডল্যান্ড ব্যাংক লিমিটেড ২০১৩ সালের ২০ মার্চ প্রতিষ্ঠিত হয়। ২০১৩ সালে কার্যক্রম শুরু করা ৯টি ব্যাংকের একটি মিডল্যান্ড ব্যাংক। বাংলাদেশ ব্যাংক, মিডল্যান্ড ব্যাংক লিমিটেডকে এই শর্তে অনুমোদন দেয় যে ব্যাংকটিকে পরে শেয়ার বাজারে তালিকাভুক্ত হতে হবে।

মোঃ আহসান-উজ জামান ২০১৪ সালের জুলাই মাসে মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে যোগদান করেন।

২০১৮ সালে, মিডল্যান্ড ব্যাংক লিমিটেডে খেলাপি ঋণের পরিমাণ ২২ কোটি টাকা থেকে বেড়ে ৬৫ কোটি টাকা হয়।

২০২০ সালের জুলাই মাসে, মোঃ আহসান-উজ জামান মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে পুনরায় নিয়োগ পান। ২০২১ সালের ২০ জুনে, বাংলাদেশ ব্যাংক মিডল্যান্ড ব্যাংক লিমিটেডকে তার ইন্টারঅপারেবল ডিজিটাল ট্রানজেকশন প্ল্যাটফর্ম এবং বাংলাদেশ ইলেকট্রনিক ফান্ড ট্রান্সফার নেটওয়ার্কে অন্তর্ভুক্ত করে। ২০২০ সালে মিডল্যান্ড ব্যাংক ৪,৫০৬ কোটি টাকা আমানত সংগ্রহ করে এবং তাদের দেওয়া ঋণের পরিমাণ ছিল ৩,৭৮৬ কোটি টাকা। ২০২১ সালের সেপ্টেম্বরে নিলুফার জাফরুল্লাহ মিডল্যান্ড ব্যাংক লিমিটেডের চেয়ারম্যান এবং মোঃ শামসুজ্জামান ভাইস চেয়ারম্যান হিসেবে নির্বাচিত হন। ব্যাংকটি বাংলাদেশে কোভিড-১৯ মহামারীর সময় আরও অনলাইন পরিষেবা দেওয়ার প্রচেষ্টা হিসেবে মিডল্যান্ড অনলাইন চালু করে। ব্যাংকটি ২০২১ সালে ১৬২ কোটি টাকা মুনাফা লাভ করে, ২০২০ সালে যা ছিল ১২৫ কোটি টাকা।

মিডল্যান্ড ব্যাংক ঊষা ফাউন্ডেশনের সহযোগিতায় নারায়ণগঞ্জের জামদানি তাঁতিদের মাঝে ৪.৫ কোটি টাকা ঋণ হিসেবে বিতরণ করে।

২০২২ সালে বাংলাদেশ সিকিউরিটিজ অ্যান্ড এক্সচেঞ্জ কমিশন মিডল্যান্ড ব্যাংক লিমিটেডকে শেয়ারবাজারে তালিকাভুক্ত হতে বলে। ২০২২ সালের জুনে মিডল্যান্ড ব্যাংক লিমিটেড প্রাথমিক গণপ্রস্তাবের মাধ্যমে ঢাকা স্টক এক্সচেঞ্জে তালিকাভুক্ত হওয়ার এবং পুঁজিবাজার থেকে ৭০ কোটি টাকা সংগ্রহের পরিকল্পনা ঘোষণা করে। ঢাকা ট্রিবিউনের প্রতিবেদনে বলা হয়, আনোয়ার ইস্পাত, ব্যাংকের গুলশান শাখা থেকে ৫০ কোটি টাকা আত্মসাৎ করেছেন, যা ব্যাংকটি অস্বীকার করে।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের বাণিজ্যিক ব্যাংক
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:২০১৩-এ প্রতিষ্ঠিত ব্যাংক
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের ব্যাংক
পদ্মা ব্যাংক

**পদ্মা ব্যাংক পিএলসি** (পূর্বনাম **দি ফারমার্স ব্যাংক লিমিটেড**) বাংলাদেশের একটি বাণিজ্যিক ব্যাংক। অনিয়ম-জালিয়াতির দায়ে আমানতকারীদের টাকা ফেরত দিতে ব্যর্থ হয়। ২০১৮ সালে বাংলাদেশের চারটি সরকারি ব্যাংক ও বেসরকারি প্রতিষ্ঠান ইনভেস্টমেন্ট করপোরেশন অব বাংলাদেশ (আইসিবি) ব্যাংকটির বড় অংশ শেয়ার অধিগ্রহণ করে। এতে ব্যাংকটির স্বাভাবিক কার্যক্রম চালু হলে  নাম পরিবর্তন করে রাখা হয় পদ্মা ব্যাংক।

## ইতিহাস

এই ব্যাংকটি ২০১৩ সালের ৩ জুন প্রতিষ্ঠিত হয়। ২০১৬ সালে শত শত কোটি টাকা অনিয়ম দেখে ফারমার্স ব্যাংকে পর্যবেক্ষক দেয় বাংলাদেশ ব্যাংক। ঋণ কেলেঙ্কারিসহ নানা অনিয়মের কারণে ২০১৭ সালে ব্যাংকটির চেয়ারম্যান মহিউদ্দীন খান আলমগীর তার পদ ছাড়তে বাধ্য হন ও ব্যাংকটির এমডি এ কে এম শামীমকে বাংলাদেশ ব্যাংক অপসারণ করে। ২০১৮ সালের প্রথম দিকে সরকারের হস্তক্ষেপের প্রয়োজন হয়। ব্যাংকটি বাঁচাতে রাষ্ট্রমালিকানাধীন সোনালী, অগ্রণী, জনতা, রূপালী এবং ইনভেস্টমেন্ট করপোরেশান অব বাংলাদেশ (আইসিবি) মূলধন জোগান দেয়।

ঋণ কেলেঙ্কারিসহ বিভিন্ন অনিময়ের কারণে সমালোচিত হওয়ার পর ব্যাংকটির পরিচালনা পর্ষদ ব্যাংকটির নাম পরিবর্তনের লক্ষ্যে বাংলাদেশ ব্যাংকের কাছে আবেদন করে। কেন্দ্রীয় ব্যাংকের ব্যাংকিং প্রবিধি ও নীতি বিভাগ থেকে জারি করা "‘দি ফারমার্স ব্যাংক লিমিটেড’ এর নাম পরিবর্তন করে পদ্মা ব্যাংক লিমিটেড নামকরণ’" শীর্ষক এক সার্কুলার অনুযায়ী ২০১৯ সালের ২৯শে জানুয়ারি ব্যাংকটির নাম পরিবর্তন করে পদ্মা ব্যাংক লিমিটেড নামকরণ করা হয়।

২০২৪ সালের মার্চ মাসে, এক্সিম ব্যাংক এবং পদ্মা ব্যাংক বাংলাদেশ ব্যাংক সদর দপ্তরে একটি সমঝোতা স্মারক স্বাক্ষর করে, যার অধীনে এক্সিম ব্যাংক পদ্মা ব্যাংকের 'অধিগ্রহণ' করবে। জানা গেছে, একীভূত হওয়ার পর এটি এক্সিম ব্যাংক নামে চলবে। যদিও, ২৪ ডিসেম্বর ২০২৪-এ, এক্সিম ব্যাংক এবং পদ্মা ব্যাংক পরিকল্পিত একীভূতকরণ বাতিল করে।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের বাণিজ্যিক ব্যাংক
বিষয়শ্রেণী:২০১৩-এ প্রতিষ্ঠিত ব্যাংক
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:ঢাকা ভিত্তিক কোম্পানি
মধুমতি ব্যাংক

**মধুমতি ব্যাংক পিএলসি** বাংলাদেশের একটি বাণিজ্যিক ব্যাংক।  মোঃ শফিউল আজম ব্যাংকের প্রধান নির্বাহী কর্মকর্তা। 

## ইতিহাস
এই ব্যাংকটি ২০১৩ সাল প্রতিষ্ঠিত হয়।  ২০১৮ সালে, মধুমোতি গ্রামীণ অঞ্চলে ক্ষুদ্র মধ্যম উদ্যোগের ব্যাংক হওয়ার দিকে মনোনিবেশ করার পরিকল্পনা ঘোষণা করেছিল। 

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট 

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের বাণিজ্যিক ব্যাংক
বিষয়শ্রেণী:২০১৩-এ প্রতিষ্ঠিত ব্যাংক
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:১৯৯৫-এ প্রতিষ্ঠিত ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:ঢাকা ভিত্তিক কোম্পানি
এসবিএসি ব্যাংক

**এসবিএসি ব্যাংক পিএলসি** বাংলাদেশের একটি বাণিজ্যিক ব্যাংক। এটির সদরদপ্তর ঢাকায় অবস্থিত। ২০১৩ সালে কোম্পানি আইন ১৯৯৪ অনুসারে এটি একটি ব্যাংকিং কোম্পানি হিসাবে প্রতিষ্ঠিত হয় ও ব্যাংকিং কোম্পানি আইন ১৯৯১ এর অধীনে পরিচালিত হয়। বর্তমানে সারা দেশে ব্যাংকটির ৯০ টি শাখা ও ৩২ টি উপশাখা রয়েছে।

## ইতিহাস
এই ব্যাংকটি বাংলাদেশ ব্যাংক থেকে লাইসেন্স গ্রহণ করে ২৮শে এপ্রিল ২০১৩ সালে প্রতিষ্ঠিত হয়।

## পরিচালনা
এসবিএসি'র ১৮ সদস্যের পরিচালনা পর্ষদের নেতৃত্বে রয়েছেন বিশিষ্ট শিল্পোদ্যাক্তা জনাব আবু জাফর মোহাম্মদ শফিউদ্দিন।

## মুলধন
ব্যাংকের অনুমোদিত মুলধন ১০০০ কোটি টাকা। জুন ২০২২ ভিত্তিক পরিশোধিত মুলধনের পরিমাণ ৮১৬.০৩ কোটি টাকা।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের বাণিজ্যিক ব্যাংক
বিষয়শ্রেণী:২০১৩-এ প্রতিষ্ঠিত ব্যাংক
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি